ประกาศผู้อำนวยการทางหลวงท้องถิ่นองค์การบริหารส่วนตำบลหนองยองประกาศผู้อำนวยการทางหลวงท้องถิ่นองค์การบริหารส่วนตำบลหนองยองเรื่องห้ามใช้ยานพาหนะที่มีน้ำหนัก น้ำหนักบรรทุกหนักหรือน้ำหนักลงเพลาเกินกว่าที่ได้กำหนดหรือโดยที่พาหนะนั้นอาจทำให้ทางหลวงชนบทเสียหายเดินบนทางหลวงท้องถิ่นในเขตความรับผิดชอบขององค์การบริหารส่วนตำบลหนองยอง อาศัยอำนาจตามในมาตรา ๖๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ ผู้อำนวยการทางหลวงท้องถิ่นองค์การบริหารส่วนตำบลหนองยองโดยอนุมัติผู้ว่าราชการจังหวัดหนองคาย จึงออกประกาศไว้ดังต่อไปนี้ข้อ ๑[๑]ประกาศผู้อำนวยการทางหลวงท้องถิ่นองค์การบริหารส่วนตำบลหนองยองฉบับนี้ให้มีผลใช้บังคับนับแต่วันถัดจากวันประกาศในราชกิจจานุเบกษาเป็นต้นไปข้อ ๒ ประกาศผู้อำนวยการทางหลวงท้องถิ่นองค์การบริหารส่วนตำบลหนองยองฉบับนี้ไม่ใช้บังคับบนสะพาน หรือบนถนนที่ติดตั้งป้ายบังคับจำกัดน้ำหนัก กำหนดไว้โดยเฉพาะเป็นอย่างอื่นข้อ ๓ ให้ยกเลิกบรรดา กฎ ประกาศและคำสั่งอื่นในส่วนที่กำหนดไว้แล้วในประกาศฉบับนี้หรือขัดแย้งกับประกาศฉบับนี้และให้ใช้ประกาศฉบับนี้แทนข้อ ๔ ห้ามใช้ยานพาหนะที่มีน้ำหนัก น้ำหนักบรรทุกหรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงท้องถิ่นในเขตความรับผิดชอบขององค์การบริหารส่วนตำบลหนองยองตามข้อกำหนด ดังนี้หมวด๑ข้อกำหนดน้ำหนักน้ำหนักบรรทุก หรือน้ำหนักลงเพลาของยานพาหนะที่ใช้เดินบนทางหลวงท้องถิ่นในเขตความรับผิดชอบขององค์การบริหารส่วนตำบลหนองยอง ส่วนที่๑ยานพาหนะชนิดรถเดี่ยว(SINGLE UNIT) ข้อ ๕ ยานพาหนะที่มี ๒ เพลา ๔ ล้อ ยาง ๔ เส้นชนิดเพลาท้าย (เพลาที่ ๒) ใช้ยางเดี่ยว ต้องมีน้ำหนักลงเพลาท้าย (เพลาที่ ๒)ไม่เกิน ๗,๐๐๐ กิโลกรัม หรือน้ำหนักยานพาหนะรวมน้ำหนักบรรทุกไม่เกิน๙,๕๐๐ กิโลกรัมข้อ ๖ ยานพาหนะที่มี ๒ เพลา ๔ ล้อ ยาง ๖ เส้นชนิดเพลาท้าย (เพลาที่ ๒ )ใช้ยางคู่(๑) ยานพาหนะประเภทที่ใช้สำหรับขนส่งโดยสารต้องมีน้ำหนักลงเพลาท้าย (เพลาที่ ๒) ไม่เกิน ๑๑,๐๐๐กิโลกรัม(๒) ยานพาหนะชนิดอื่น ๆ ต้องมีน้ำหนักลงเพลาท้าย(เพลาที่ ๒) ไม่เกิน ๑๑,๐๐๐ กิโลกรัม หรือน้ำหนักยานพาหนะรวมน้ำหนักบรรทุกไม่เกิน๑๕,๐๐๐ กิโลกรัมข้อ ๗ พาหนะที่มี ๓ เพลา ๖ ล้อ ยาง ๖ เส้นชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEM AXLE)ใช้ยางเดี่ยว(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาคู่ท้าย (เพลาที่ ๒ และเพลาที่ ๓) ไม่เกิน ๑๓,๐๐๐กิโลกรัม(๒) ยานพาหนะชนิดอื่น ๆต้องมีน้ำหนักลงเพลาคู่ท้าย (เพลาที่ ๒ และเพลาที่ ๓) ไม่เกิน ๑๓,๐๐๐กิโลกรัม หรือน้ำหนักยานพาหนะรวมน้ำหนักบรรทุกไม่เกิน ๑๘,๐๐๐กิโลกรัมข้อ ๘ ยานพาหนะที่มี ๓ เพลา ๖ ล้อ ยาง ๘ เส้นชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEM AXLE)เพลาคู่ท้ายเพลาใดเพลาหนึ่งใช้ยางเดี่ยวอีกเพลาหนึ่งใช้ยางคู่(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาคู่ท้ายไม่เกิน ๑๖,๕๐๐ กิโลกรัม(๒) ยานพาหนะชนิดอื่น ๆต้องมีหนักลงเพลาคู่ท้ายไม่เกิน ๑๖,๕๐๐ กิโลกรัม หรือน้ำหนักยานพาหนะรวมน้ำหนักบรรทุกไม่เกิน๒๑,๕๐๐ กิโลกรัมข้อ ๙ ยานพาหนะที่มี ๓ เพลา ๖ ล้อ ยาง ๑๐ เส้นชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEM AXLE)ใช้ยางคู่ ต้องมีน้ำหนักลงเพลาคู่ท้ายไม่เกิน ๒๐,๐๐๐กิโลกรัม หรือน้ำหนักยานพาหนะรวมน้ำหนักบรรทุกไม่เกิน ๒๕,๐๐๐กิโลกรัมข้อ ๑๐ ยานพาหนะที่มี ๓ เพลา ๖ ล้อ ยาง ๘ เส้นชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยวใช้ยางเดี่ยว และเพลาท้าย(เพลาที่ ๓) ใช้ยางคู่(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาท้าย (เพลาที่ ๓) ไม่เกิน ๑๑,๐๐๐กิโลกรัม(๒) ยานพาหนะชนิดอื่น ๆ ต้องมีน้ำหนักลงเพลาท้าย(เพลาที่ ๓) ไม่เกิน ๑๑,๐๐๐ กิโลกรัม หรือน้ำหนักยานพาหนะรวมน้ำหนักบรรทุกไม่เกิน๒๑,๐๐๐ กิโลกรัมข้อ ๑๑ ยานพาหนะที่มี ๔ เพลา ๘ ล้อ ยาง ๘ เส้นชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยว และเพลาท้าย (เพลาที่ ๓และเพลาที่ ๔) เป็นเพลาคู่ (TANDEM AXLE) ใช้ยางเดี่ยวต้องมีน้ำหนักลงเพลาคู่ท้ายไม่เกิน ๑๓,๐๐๐ กิโลกรัมหรือน้ำหนักยานพาหนะรวมน้ำหนักบรรทุกไม่เกิน ๒๓,๐๐๐กิโลกรัมข้อ ๑๒ ยานพาหนะที่มี ๔ เพลา ๘ ล้อ ยาง ๑๒ เส้นชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยวใช้ยางเดี่ยว และเพลาท้าย(เพลาที่ ๓ และเพลาที่ ๔) เป็นเพลาคู่ (TANDEM AXLE)ใช้ทางคู่ต้องมีน้ำหนักลงเพลาท้ายไม่เกิน ๒๐,๐๐๐กิโลกรัม หรือน้ำหนักยานพาหนะรวมน้ำหนักบรรทุกไม่เกิน ๓๐,๐๐๐กรัมส่วนที่๒ยานพาหนะชนิดรถลากจูงและรถกึ่งพ่วง(SEMI-TRAILER) ข้อ ๑๓ ตัวรถลากจูงเมื่อประกอบกับตัวรถกึ่งพวง (SEMI-TRAILER)แล้วต้องมีน้ำหนักลงเพลาหรือน้ำหนักยานพาหนะรวมน้ำหนักบรรทุกไม่เกินกว่าที่กำหนดไว้สำหรับยานพาหนะแต่ละประเภทในข้อ ๕ ข้อ ๖ ข้อ ๗ ข้อ ๘ ข้อ ๙ ข้อ ๑๐ ข้อ ๑๑ และข้อ๑๒ตัวรถกึ่งพวงต้องมีน้ำหนักลงเพลา ดังนี้(๑) ชนิดเพลาเดี่ยวใช้ยางเดี่ยวน้ำหนักลงเพลาไม่เกิน ๗,๐๐๐ กิโลกรัม(๒) ชนิดเพลาเดี่ยวใช้ยางคู่ น้ำหนักเพลาไม่เกิน๑๑,๐๐๐ กิโลกรัม(๓) ชนิดเพลาคู่ (TANDE AXLE)ใช้ยางเดี่ยว น้ำหนักลงเพลารวมไม่เกิน ๑๓,๐๐๐ กิโลกรัม(๔) ชนิดเพลาคู่ (TANDE AXLE)ใช้ยางคู่ น้ำหนักลงเพลารวมไม่เกิน ๒๐,๐๐๐ กิโลกรัม(๕) ชนิดสามเพลา (TANDE AXLE)ใช้ยางคู่ น้ำหนักลงเพลารวมไม่เกิน ๒๕,๐๐๐ กิโลกรัม และระยะห่างระหว่างสลักพ่วง(KINGPIN) กับศูนย์กลางของเพลาที่ ๑ของตัวรถกึ่งพ่วงต้องไม่น้อยกว่า ๘ เมตรส่วนที่๓ยานพาหนะชนิดรถลากจูงและรถพ่วง(FULL TRAILER) ข้อ ๑๔ ตัวรถลากจูงต้องมีน้ำหนักลงเพลาหรือน้ำหนักยานพาหนะรวมน้ำหนักบรรทุกไม่เกินกว่าที่กำหนดไว้สำหรับยานพาหนะแต่ละประเภทในข้อ ๕ ข้อ ๖ ข้อ ๗ ข้อ ๘ ข้อ ๙ ข้อ ๑๐ ข้อ ๑๑ และข้อ๑๒ตัวรถพ่วงต้องมีน้ำหนักลงเพลา ดังนี้(๑)ชนิดเพลาหน้าและเพลาท้ายเป็นเพลาเดี่ยวใช้ยางเดี่ยว น้ำหนักลงเพลาไม่เกินเพลาละ ๗,๐๐๐กิโลกรัม(๒)ชนิดเพลาหน้าและเพลาท้ายเป็นเพลาเดี่ยวใช้ยางคู่ น้ำหนักลงเพลาไม่เกินเพลาละ ๑๑,๐๐๐กิโลกรัม และระยะห่างระหว่างศูนย์กลางเพลาหน้าและเพลาหลังต้องไม่น้อยกว่า ๔.๓๐เมตรข้อ ๑๕ ยานพาหนะชนิดลากจูงและรถพ่วง (FULLTRAILER) ต้องประกอบด้วยรถลากจูง ๑ คัน และตัวรถพ่วง ๑ คันเท่านั้น จะพ่วงยานพาหนะอื่นใดอีกไม่ได้หมวด๒ข้อกำหนดอื่น ข้อ ๑๖ มิให้ยานพาหนะดังต่อไปนี้เดินบนทางหลวงท้องถิ่นในเขตความรับผิดชอบขององค์การบริหารส่วนตำบลหนองยอง(๑) ยานพาหนะที่มีลักษณะของเพลา หรือล้อ หรือยางแตกต่างจากที่ได้กำหนดไว้ในหมวด ๑(๒)ยานพาหนะที่ขนส่งสิ่งของจำนวนหนึ่งหน่วยต่อเที่ยวซึ่งโดยสภาพของสิ่งนั้นไม่อาจแยกจากกันได้เว้นแต่จะทำลายหรือทำให้เปลี่ยนแปลงรูปทรงหรือสภาพ เช่น เครื่องจักรหนัก ชิ้นส่วนโครงสร้างคอนกรีตหม้อแปลงไฟฟ้าขนาดใหญ่โดยเป็นการขนส่งเฉพาะกาลและยานพาหนะนั้นมีน้ำหนักยานพาหนะรวมน้ำหนักบรรทุกหรือน้ำหนักลงเพลาเกินกว่าที่กำหนดไว้ในหมวด ๑(๓) ยานพาหนะที่ติดตั้ง เครื่องจักร เครื่องกลและมีน้ำหนักยานพาหนะรวมน้ำหนักบรรทุกหรือน้ำหนักลงเพลาเกินกว่าที่กำหนดไว้ในหมวด๑(๔) ยานพาหนะที่โดยสภาพมีลักษณะเป็นเครื่องจักรเครื่องกล เช่น รถขุด รถตักและมีน้ำหนักยานพาหนะรวมน้ำหนักบรรทุก หรือน้ำหนักลงเพลาเกินกว่าที่กำหนดไว้ในหมวด๑(๕)ยานพาหนะชนิดรถลากจูงและรถกึ่งพ่วงที่ประกอบด้วยรถกึ่งพ่วงมากกว่า ๑ คัน ขึ้นไป ทั้งนี้เว้นแต่จะรับอนุญาตจากผู้อำนวยการทางหลวงท้องถิ่นในเขตความรับผิดชอบขององค์การบริหารส่วนตำบลหนองยองในการอนุญาตผู้อำนวยการทางหลวงท้องถิ่นในเขตความรับผิดชอบขององค์การบริหารส่วนตำบลหนองยองมีอำนาจกำหนดเงื่อนไขและมาตรการที่จำเป็นเพื่อรักษาทางหลวงประกาศณ วันที่ ๑๔ กรกฎาคม พ.ศ. ๒๕๕๒วุฒิพงษ์หลานวงศ์นายกองค์การบริหารส่วนตำบลหนองยองในฐานะผู้อำนวยการทางหลวงท้องถิ่นในเขตความรับผิดชอบขององค์การบริหารส่วนตำบลหนองยองปริยานุช/ผู้จัดทำ๑๔กันยายน ๒๕๕๓นันท์นภัสร์/ตรวจ๑๔กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๐๗ ง/หน้า ๗๒/๘ กันยายน ๒๕๕๓